《壬午春偕侄孙菊园泛舟盛泽至分防署内访汪竹轩长史舟次因赋七律六首 其一》
清代·安昶

朝临虎埠暮吴江，一抹春山倒影双。古道重添新样色，渔舟犹唱旧时腔。

堤杨引入青云路，池草微迎绿绮窗。屋角桃花经鸟散，随风轻点木兰艭。

作者简介：字叶琴，号蓉溪，江苏金匮（今无锡）人。诸生。喜临摹古帖，草书尤有名。